16 Le Peka, Remaliya vi, fe fe wuiadrelia me la, Ahaz,+ Yuda-fia Yotam vi, zu fia.2 Ahaz xɔ fe blaeve esime wòzu fia, eye wòɖu fia fe wuiade le Yerusalem. Mewɔ nu si le dzɔdzɔe le Yehowa efe Mawu la ŋkume abe tɔgbuia David ene o.+3 Ke boŋ eto Israel-fiawo fe ʋe me,+ eye wòna eya ŋutɔ via gɔ̃ hã to dzo me+ le dukɔ siwo Yehowa nya le Israel-viwo ŋgɔ la fe ŋunyɔnuwo nu.+4 Azɔ hã esa vɔ hedo dzudzɔ edziedzi le nuxefewo+ kple togbɛwo dzi kpakple ati damawo katã te.+5 Ɣemaɣie Siria-fia Rezin kple Israel-fia Peka, Remaliya vi, ho aʋa ɖe Yerusalem ŋu,+ eye woɖe to ɖe Ahaz, ke womete ŋu xɔ du la o.6 Ɣemaɣi Siria-fia Rezin gbugbɔ xɔ Elat+ na Edom, eye wònya Yudatɔwo ɖa le Elat. Eye Edomtɔwo va Elat hetsi afi ma va se ɖe egbe sia.7 Eye Ahaz dɔ amewo ɖo ɖe Asiria-fia Tiglat-Pileser+ be: “Wò dɔla kple viwò menye. Va ɖem tso Siria-fia kple Israel-fia, siwo tso ɖe ŋunye la, si me.”8 Eye Ahaz tsɔ klosalo kple sika siwo le Yehowa fe afe la me kple esiwo le fia fe afe* fe kesinɔnudzraɖofe tsɔ wɔ zãnu+ ɖo ɖe Asiria-fia.9 Ale Asiria-fia ɖo toe, eye Asiria-fia ho yi Damasko hexɔe, eɖe aboyo emenɔlawo yi Kir,+ eye wòwu Rezin.+10 Eye Fia Ahaz yi Damasko be yeaɖado go Asiria-fia Tiglat-Pileser. Esi Fia Ahaz kpɔ vɔsamlekpui si le Damasko la, eɖo vɔsamlekpui la fe nɔnɔme kple efe tata, le ale si wowɔe nu pɛpɛpɛ la, ɖe nunɔla Uriya.+11 Eye nunɔla Uriya+ ɖi vɔsamlekpui+ la pɛpɛpɛ abe ale si Fia Ahaz ɖoe ɖa tso Damasko ene. Nunɔla Uriya wu enu hafi Fia Ahaz gbɔ tso Damasko.12 Esi fia la gbɔ tso Damasko eye wòkpɔ vɔsamlekpuia la, ete ɖe vɔsamlekpui la ŋu hesa vɔ le edzi.+13 Eye wòtsɔ efe numevɔsa kple efe nuɖuvɔsa do dzudzɔ ɖe vɔsamlekpui ma dzi; azɔ hã ekɔ efe nunovɔsa ɖe edzi eye wòhlẽ efe ŋutifafavɔsawo fe ʋu ɖe vɔsamlekpui la dzi.14 Emegbe eɖe akɔblivɔsamlekpui+ si le Yehowa ŋkume le afea ŋgɔ, le efe vɔsamlekpui la kple Yehowa fe xɔ la dome la ɖa, eye wòtsɔe da ɖe efe vɔsamlekpui la fe dziehe.15 Eye Fia Ahaz de se na nunɔla Uriya+ be: “Tsɔ ŋdinumevɔsa la do dzudzɔ le vɔsamlekpui gã+ la dzi, eye nàsa fiẽnuɖuvɔ+ kple fia la fe numevɔ kple efe nuɖuvɔ kple dukɔ la me tɔwo katã fe numevɔ kple wofe nuɖuvɔ kpakple wofe nunovɔwo le edzi. Eye nàhlẽ numevɔsa fe ʋu la katã kple vɔsa bubuawo fe ʋu la katã hã ɖe edzi. Ke akɔblivɔsamlekpuia ya la, mabu eŋuti kpɔ be nu kae mawɔ kplii hã.”16 Eye nunɔla Uriya wɔ nu sia nu pɛpɛpɛ abe ale si Fia Ahaz de se ene.+17 Azɔ hã, Fia Ahaz gbã kekeawo+ fe ga gbadzɛ siwo wotsɔ xe axawo dzi la kakɛkakɛe, eye wòɖe zeawo ɖa le wo dzi,+ eye wòɖe gazɔ gã la le akɔblinyitsu+ siwo dzi wònɔ la dzi da ɖe kpe siwo woɖo ɖe anyigba la dzi.+18 Eye wòɖe akpata si wozãna le Sabat dzi, si wotu ɖe afe la me kple fia fe tofe si le gota la ɖa le Yehowa fe xɔ la ŋu le Asiria-fia ta.19 Ke Ahaz ŋutinya susɔeawo kple nu siwo wòwɔ la, woŋlɔ wo ɖe Yuda-fiawo fe ŋutinyagbalẽ me.+20 Wotsɔ Ahaz mlɔ tɔgbuiawo gbɔ, woɖii ɖe tɔgbuiawo gbɔ le David Ƒe Du la me, eye via Hizkiya*+ zu fia ɖe etefe.
ewe_Latn